# 11. óra Kerül, amibe kerül

(Pintér Béla: Szeret, nem szeret album)

### Az óra menete:

**Cél**: Ismerd meg Jézus tanításait és kövesd Őt!

**Fókusz**: Vesd bizalmadat Jézusba! Segítségére mindenkor számíthatsz. Soha ne add fel!

**Kulcsszavak**: küzdelem, kitartás, fájdalom, bizalom, megtévesztés, becsapás, igazság

### 1. Játék: Halacska játék

A játékosok bekötött szemmel kört alkotnak. Ez lesz az orvhalász kivetett hálója. Az egyes játékosok között kb. 1 m távolság legyen. A hal a kör közepén helyezkedik el. Az ő szeme nincs bekötve. A hal mindent elkövet, hogy kijusson a hálóból a partra. Természetesen ez nem is olyan könnyű, mert a játékosok karjaikkal hadonásznak. Ha valaki megérintette a halat, az fogásnak számít, és szerepet cserélnek.

### 2. Dalismétlés:

Ismert dalainkat elénekelve köszöntsük az Új évet, hálát adva az Úrnak (Akarod-e tudni, Halleluja stb.)

### 3. Új ismeret: Engedelmeskedjetek Istennek!

Jak. 4.7 Engedelmeskedjetek azért az Istennek; álljatok ellene az ördögnek, és elfut tőletek.

###  4. Zenehallgatás: Kerül, amibe kerül

Megfigyelési feladat: Kiről szól a dal? Kitől kell félnünk? Mit kell tennünk annak érdekében, hogy ne váljunk a gonosz zsákmányává? Mire tanít ez a dalocska?

###  5. A dal meghallgatása

Beszélgetés: Tetszett-e az új dal?” Élünk, mint hal a vízben”- mit jelent ez a szólás? Az emberek úgy élik életüket, hogy megfeledkeznek Istenről. Nem ismerik Jézus tanítását, beengedik az életükbe a gonoszt. Nézz körül az életedben, milyen gonosz leselkedik rád? (Környezeted, TV, ismerősök rossz példát mutatnak.) Így könnyen Te is zsákmánnyá válhatsz. Mire tanít ez a dalocska? Bátran küzdj ellenük és soha ne add fel!

Ef.6.11-19 Öltsétek magatokra az Isten fegyverzetét, hogy megállhassatok az ördög mesterkedéseivel szemben. Mert a mi harcunk nem test és vér ellen folyik, hanem erők és hatalmak ellen, a sötétség világának urai és a gonoszság lelkei ellen, amelyek a mennyei magasságban vannak. Éppen ezért vegyétek fel az Isten fegyverzetét, hogy ellenállhassatok a gonosz napon, és mindent leküzdve megállhassatok. Álljatok meg tehát, felövezve derekatokat *igazságszeretettel*, és magatokra öltve a *megigazulás* páncélját, felsaruzva a lábatokat a békesség *evangéliuma hirdetésének* a készségével. Vegyétek fel mindenképpen a *hit* pajzsát, amellyel kiolthatjátok a gonosznak minden tüzes nyilát. Vegyétek fel az *üdvösség* sisakját is, és a Lélek kardját, amely az *Isten beszéde*. Minden imádságotokban és könyörgésetekben imádkozzatok mindenkor a Lélek által. Éppen azért legyetek éberek, teljes állhatatossággal könyörögve az összes szentekért; és énértem is, hogy adassék nekem az ige, ha szóra nyitom a számat, hogy bátran ismertessem meg az evangélium titkát,

### 6. Daltanulás

### 7. Játék: Járványjáróka

Sétálunk a térben. Egyik testrészük „megbolondult”, így járkálunk a kórsággal. Szembetalálkozunk valakivel. Kezet fogunk és „betegséget”cserélünk, és így megyünk tovább.

Mulatságos játék, de ha nem Istenre tekintünk, könnyen elkaphatjuk a nyavalyát, vagy belegabalyodhatunk az orvhalász hálójába.

Az óra zárása:

Halacskákká válunk és dalolva úszunk a partra, mert mi soha nem adjuk fel: Kerül, amibe kerül….